CELEX: 32020D0552
Language: fi
Date: 2020-04-20 00:00:00
Title: Komission täytäntöönpanopäätös (EU) 2020/552, annettu 20 päivänä huhtikuuta 2020, päätöksen 2003/467/EY liitteiden I ja II muuttamisesta Italian Aostanlaakson alueen ja Portugalin Azorien itsehallintoalueen tuberkuloosista virallisesti vapaan aseman sekä useiden Portugalin alueiden luomistaudista virallisesti vapaan aseman osalta (tiedoksiannettu numerolla C(2020) 2260) (ETA:n kannalta merkityksellinen teksti)

22.4.2020   
               
               
                  FI
               
               
                  Euroopan unionin virallinen lehti
               
               
                  L 127/19
               
            
         KOMISSION TÄYTÄNTÖÖNPANOPÄÄTÖS (EU) 2020/552,
         annettu 20 päivänä huhtikuuta 2020,
         päätöksen 2003/467/EY liitteiden I ja II muuttamisesta Italian Aostanlaakson alueen ja Portugalin Azorien itsehallintoalueen tuberkuloosista virallisesti vapaan aseman sekä useiden Portugalin alueiden luomistaudista virallisesti vapaan aseman osalta
         
            
               (tiedoksiannettu numerolla C(2020) 2260)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A.I olevan 4 kohdan ja liitteessä A.II olevan 7 kohdan,
         sekä katsoo seuraavaa:
         
                     (1)
                  
                  
                     Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset sille, että jäsenvaltio tai sen alue voidaan julistaa tuberkuloosista tai luomistaudista virallisesti vapaaksi nautakarjojen osalta.
                  
               
                     (2)
                  
                  
                     Komission päätöksen 2003/467/EY (2) 1 artiklan 2 kohdassa säädetään, että sen liitteessä I olevassa 2 luvussa luetellut jäsenvaltioiden alueet julistetaan virallisesti tuberkuloosista vapaiksi nautakarjojen osalta.
                  
               
                     (3)
                  
                  
                     Italia on toimittanut komissiolle asiakirjat, jotka osoittavat, että Aostanlaakson alue täyttää direktiivissä 64/432/ETY säädetyt edellytykset tullakseen tunnustetuksi nautakarjojen tuberkuloosista virallisesti vapaana alueena.
                  
               
                     (4)
                  
                  
                     Portugali on toimittanut komissiolle asiakirjat, jotka osoittavat että Azorien itsehallintoalue São Miguelin saarta lukuun ottamatta täyttää direktiivissä 64/432/ETY vahvistetut tuberkuloosista virallisesti vapaan alueen edellytykset nautakarjojen osalta.
                  
               
                     (5)
                  
                  
                     Kyseisten asiakirjojen arvioinnin perusteella Italian Aostanlaakson alue ja Portugalin Azorien itsehallintoalue São Miguelin saarta lukuun ottamatta olisi tunnustettava virallisesti tuberkuloosista vapaaksi nautakarjojen osalta.
                  
               
                     (6)
                  
                  
                     Päätöksen 2003/467/EY liitettä I olisi sen vuoksi muutettava.
                  
               
                     (7)
                  
                  
                     Päätöksen 2003/467/EY 2 artiklan 2 kohdassa säädetään, että sen liitteessä II olevassa 2 luvussa luetellut jäsenvaltioiden alueet julistetaan luomistaudista virallisesti vapaiksi nautakarjojen osalta.
                  
               
                     (8)
                  
                  
                     Portugali on toimittanut komissiolle asiakirjat, jotka osoittavat, että Keski-Portugalin (Centro) laajempaan hallinnolliseen yksikköön (região) kuuluvat hallinnolliset alueet (distritos) Aveiro, Viseu, Guarda, Coimbra, Leiria ja Castelo Branco täyttävät direktiivissä 64/432/ETY vahvistetut luomistaudista virallisesti vapaan alueen edellytykset nautakarjojen osalta.
                  
               
                     (9)
                  
                  
                     Kyseisten asiakirjojen arvioinnin perusteella Portugalin hallinnolliset alueet (distritos) Aveiro, Viseu, Guarda, Coimbra, Leiria ja Castelo Branco olisi tunnustettava luomistaudista virallisesti vapaiksi nautakarjojen osalta.
                  
               
                     (10)
                  
                  
                     Päätöksen 2003/467/EY liitettä II olisi sen vuoksi muutettava.
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2003/467/EY liitteet I ja II tämän päätöksen liitteen mukaisesti.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 20 päivänä huhtikuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL 121, 29.7.1964, s. 1977/64.
         
            (2)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
      
      
         
            LIITE
            Muutetaan päätöksen 2003/467/EY liitteet I ja II seuraavasti:
            
                        1)
                     
                     
                        Korvataan päätöksen 2003/467/EY liitteessä I olevassa 2 luvussa Italiaa ja Portugalia koskevat kohdat seuraavasti:
                        
                                     
                                 
                                 
                                    ”Italiassa:
                                    
                                                —
                                             
                                             
                                                Abruzzon alue: Pescaran maakunta,
                                             
                                          
                                                —
                                             
                                             
                                                Bolzanon maakunta,
                                             
                                          
                                                —
                                             
                                             
                                                Emilia-Romagnan alue,
                                             
                                          
                                                —
                                             
                                             
                                                Friuli-Venezia Giulian alue
                                             
                                          
                                                —
                                             
                                             
                                                Lazion alue: Frosinonen, Rietin ja Viterbon maakunnat,
                                             
                                          
                                                —
                                             
                                             
                                                Ligurian alue,
                                             
                                          
                                                —
                                             
                                             
                                                Lombardian alue,
                                             
                                          
                                                —
                                             
                                             
                                                Marchen alue: Anconan, Ascoli Picenon, Fermon ja Pesaro-Urbinon maakunnat,
                                             
                                          
                                                —
                                             
                                             
                                                Piemonten alue,
                                             
                                          
                                                —
                                             
                                             
                                                Sardinian alue: Cagliarin, Medio-Campidanon, Ogliastran, Olbia-Tempion ja Oristanon maakunnat,
                                             
                                          
                                                —
                                             
                                             
                                                Toscanan alue,
                                             
                                          
                                                —
                                             
                                             
                                                Trenton maakunta,
                                             
                                          
                                                —
                                             
                                             
                                                Umbrian alue,
                                             
                                          
                                                —
                                             
                                             
                                                Aostanlaakson alue,
                                             
                                          
                                                —
                                             
                                             
                                                Veneton alue.
                                             
                                          
                              
                                     
                                 
                                 
                                    Portugalissa:
                                    
                                                —
                                             
                                             
                                                Algarven alue (região): kaikki alueet (distritos),
                                             
                                          
                                                —
                                             
                                             
                                                Azorien itsehallintoalue (Região Autónoma dos Açores) lukuun ottamatta São Miguelin saarta (Ilha de São Miguel).”
                                             
                                          
                              
                  
                        2)
                     
                     
                        Korvataan päätöksen 2003/467/EY liitteessä II olevassa 2 luvussa oleva Portugalia koskeva kohta seuraavasti:
                        
                                     
                                 
                                 
                                    ”Portugalissa:
                                    
                                                —
                                             
                                             
                                                Algarven alue (região): kaikki alueet (distritos),
                                             
                                          
                                                —
                                             
                                             
                                                Azorien itsehallintoalue (Região Autónoma dos Açores): Corvon, Faialin, Floresin, Graciosan, Picon ja Santa Marian saaret.
                                             
                                          
                                                —
                                             
                                             
                                                Centron alue (região): Aveiron, Viseun, Guardan, Coimbran, Leirian, ja Castelo Brancon alueet (distritos).”